recursal/SuperWikiNEXT-32B huggingface dataset:
ஓர் பகல் வேடக் கலைஞர்
**பகல்வேடம்** என்று அழைக்கப்படும் கலை தமிழர்களின் ஆடற்கலைகளுள் ஒன்று. ஏறக்குறைய எண்ணூறு ஆண்டுகள் பழைமையானது இக்கலையாகும். ஆந்திரப்பிரதேசத்திலிருந்து தமிழ்நாட்டிற்கு வந்தேறிய கலைகள் பலவற்றுள் பகல்வேடமும் ஒன்றாகும். பல தலைமுறைகளாக இதனை ’’முடகசங்கமா’’ எனும் இனத்தினர் நிகழ்த்திவருகின்றனர். *சங்கம பண்டாரம்* என்றும் இவர்களை அழைப்பர். இவர்களின் தாய்மொழி தெலுங்கு. இவர்களால் தமிழை நன்றாகப் பேசவும் ஓரளவு படிக்கவும் தெரியும்.

*பகடி வேஷாலு* என்ற பெயரில், நிலையான அரங்குகளில் பல மணிநேரம் ஆந்திராவில் நடைபெறுகின்ற பகல்வேடக்கலையானது தமிழ்நாட்டில் தெருக்களில் நடத்தப்படுகிறது. செங்கற்பட்டு, கடலூர், தஞ்சை, திருச்சி, மதுரை, கோவை போன்ற மாவட்டங்களில் பகல் வேடக்கலைஞர்கள் குடும்பத்துடன் குறிப்பிடத்தக்க அளவில் குடியேறியுள்ளனர்.

வேடங்கள்
--------

பாரதம், இராமாயணம் மற்றும் இதர புராணங்களிலிருந்து மக்கள் மனங்கவரும் கதைகள் சிலவற்றைத் தெரிவு செய்து அவற்றைப் பாடல்களாக வார்த்துகொள்வர். அவற்றுக்குரிய வேடங்களை நிர்ணயித்து, வண்ணமயமான ஒப்பனைகளையும் செய்து கொள்வர். பெரும்பாலும் சிவன், காளி, முருகன், இராமன், அனுமான், குறவன், குறத்தி வேடங்களுக்கு மக்கள் மத்தியில் வரவேற்பு இருக்கும்.

பகல் வேடம் அணிபவர்கள் பல குழுக்களாகப் பிரிந்து குறிப்பிட்ட ஊர்களுக்குச் செல்வர். ஒருகுழு செல்லும் ஊர்களுக்கு மற்றொரு குழு செல்வதில்லை என்பது எழுதப்படாத ஒப்பந்தமாகும். மேலும் கலைத் தொழில் நிமித்தமாக ஒரு ஊருக்குச் சென்றால் மீண்டும் ஒரு ஆண்டு கழித்தே அவ்வூருக்கு மீண்டும் செல்வர். இதே போன்று ஊரூராக ஆறுமாதங்கள் வரை வெளியூர்களில் அலைந்துவிட்டுப் பின்னர் சொந்த ஊருக்குத் திரும்புகின்றனர். பெண்கள் பகல் வேடக்கலையில் பங்கேற்பதில்லை என்பதால், ஆண்களே பெண்வேடமேற்று திறம்பட நடத்துவர். செல்லும் ஊர்களில் கோயில் அல்லது சத்திரங்களில் தங்குவர். அதிகாலையில் எழுந்து குளித்துவிட்டு அன்றைய வேடங்களைப் பெரும்பாலும் தாமாகவே அணிவர்.

ஒரு வாரம் அல்லது பத்துநாட்கள் ஒரு ஊரில் வேடக்கலையை முடித்துவிட்டு அதற்குப் பின்னர் வேடம் ஏதுமில்லாமல் வீடுவீடாகச் சென்று சன்மானம் பெறுவது இவர்களது நடைமுறையாகும். கதை பாடல் இசை இவற்றைவிடவும், கதை மாந்தர்களைக் காட்சிப்படுத்தும் தோரணையில்தான் இக்கலை கனமும் கவனமும் பெறுகின்றது. வண்ண வண்ண உடைகள், முகங்களின் நிறங்கள், தலையில் கிரீடம், கையில் ஆயுதம் ஆகியவற்றுடன் வரும் இந்தக் கலைஞர்கள் போட்டிருக்கும் வேடத்தின் மேலுள்ள மரியாதையின் காரணமாக காலணி அணிவதில்லை. சன்மானம் பெரும்பாலும் காசாக வாங்கப்படுகிறது, சுமைகருதி தானியங்கள் தவிர்க்கப்படுகின்றன.

திரைப்படப்பாடல் மெட்டுக்களின் தாக்கம் பல மரபுக்கலைகளில் காணப்படுகின்ற இந்நாளில், பகல் வேடக்கலை அதற்கு விதிவிலக்காக உள்ளது. ஒரு வீட்டின் முன்பு இரண்டுமுதல் ஐந்து நிமிடங்கள் வரை நின்று கதை சொல்லிப் பாடுகிற நிலை காரணமாக கதையினைத் துண்டு துண்டாக நிகழ்த்துகிற சூழல் ஏற்படும் இதனால் கதை முழுமை சிதறுவது இயல்பான ஒன்றாகும். மதியம் வரை தெருவலம் வரும் இக்கலைஞர்கள் மாலை வருவதற்குள் தமது இருப்பிடம் நோக்கிச் சென்றுவிடுவர்.

மேற்கோள்கள்
-----------

1. ↑  எழிலவன், தேடிவரும் தெய்வங்கள், தமிழகத்தின் மரபுக் கலைகள். பிளாக்ஹோல் மீடியா வெளியீடு
2. ↑  2009 ஆனந்த விகடன் தீபாவளி மலர் - விமர்சனம்

வெளியிணைப்புகள்
---------------

* தமிழக நாட்டுப்புறக் கலைஞர்கள் நல வாரியம் பரணிடப்பட்டது 2012-01-11 at the வந்தவழி இயந்திரம்
**கொங்கர்புளியங்குளம்** அல்லது **கே. புளியங்குளம்** (**Kongar Puliyankulam**), தமிழ்நாட்டின் மதுரை மாவட்டம், திருமங்கலம் வட்டம், திருமங்கலம் ஊராட்சி ஒன்றியத்தில் உள்ள கே. புளியன்குளம் ஊராட்சியில் பழம்பெரும் சின்னங்கள் அமைந்த கிராமம் ஆகும். இங்கு கொங்கர்புளியங்குளம் சமணர் மலையில் சமணர் படுக்கைகளும், கிமு 200 ஆண்டுகளுக்கு முந்தைய தமிழி கல்வெட்டுக்களும் மற்றும் கிபி எட்டாம் நூற்றாண்டின் தமிழ் வட்டெழுத்து கல்வெட்டுக்களும் உள்ளது.

அமைவிடம்
--------

மதுரை - உசிலம்பட்டி செல்லும் நெடுஞ்சாலையில் மதுரை காமராசர் பல்கலைக்கழகம் அருகே 2 கிமீ தொலைவிலும், மதுரைக்கு மேற்கில் 15 கிமீ தொலைவில், நாகமலை அடிவாரத்தில் கொங்கர்புளியங்குளம் கிராமம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி, கொங்கர்புளியங்குளம் கிராமம் 1,091 குடும்பங்களும், 3,815 மக்கள்தொகையும் கொண்டது. எழுத்தறிவு 75.98% ஆகவுள்ளது. பாலின விகிதம் ஆயிரம் ஆண்களுக்கு, 885 பெண்கள் வீதம் உள்ளனர். மக்கள்தொகையில், தாழ்த்தப்பட்டோர் 9.9% ஆகவுள்ளனர்.

மேற்கோள்கள்
-----------

1. ↑  கொங்கர்புளியங்குளம் தமிழி கல்வெட்டுக்களும் சமணர் சின்னங்களும் மாயன் வாழிபாடும்>
2. ↑  K.Puliyankulam Population - Census 2011

வெளி இணைப்புகள்
---------------

* கொங்கற்புளியங்குளம் புராதனச் சின்னங்கள் - காணொளி
**பகவதி தேவி** (*Bhagwati devi*) (பிறப்பு: 6 நவம்பர் 1936) ஓர் அரசியல்வாதியும் சமூக சேவகருமாவார். இந்திய மாநிலமான பீகாரின் கயா மாவட்டத் தொகுதியில் இருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார்.

ஆரம்ப கால வாழ்க்கை
------------------

பகவதி தேவி 1936 நவம்பர் 6ஆம் தேதி பீகாரில் அவுரங்காபாத் மாவட்டத்தில் உள்ள மிதையா கிராமத்தில் முசாஹர் எனப்படும் ஒரு தலித் சமூகத்தில் பிறந்தார்.

தொழில்
------

இவர் 1969இல் பீகார் சட்டமன்றத்தில் உறுப்பினரானார். 1995-96 வரை இவர் பணியாற்றினார்.

* பல்வேறு குழுக்களின் உறுப்பினர், பீகார் சட்டமன்றம்
* உறுப்பினர், மின்சார வாரியக் குழு, பீகார்

இவர் 1996இல் 11வது லோக் சபாவுக்கு தேர்ந்தெடுக்கப்பட்டார்.

சிறப்பு ஆர்வங்கள் மற்றும் சமூக நடவடிக்கைகள்
-------------------------------------------

இவர், சமூகத்தின் நலிந்த பிரிவினரின் முன்னேற்றத்திற்காக பாடுபட்டுள்ளார். இவர் பெண்களின் நலன் மற்றும் சமூக நீதிக்கான போராட்டங்களிலும் பங்களித்துள்ளார். இவர் தனது தனிப்பட்ட நேரத்தை சத்சங்க கூடுகைக்காக செலவழித்துள்ளார்.

பிற தகவல்
---------

பகவதி, சுதந்திர போராட்டத்தில் பங்கேற்றார். மேலும், அரசியல் போராட்டங்களில் பங்கேற்றதற்காக பல முறை சிறையிலும் அடைக்கப்பட்டார். இவர் சமாஜ்வாடி கட்சி, ஜனதா தளம் ஆகியவற்றில் பல்வேறு பதவிகளை வகித்துள்ளார். இவர் ராம் மனோகர் லோகியா, ஜெயபிரகாஷ் நாராயண், கர்பூரி தாக்கூர் ஆகியோருடன் தொடர்பிலிருந்தார். இவரது வாழ்க்கை வரலாற்றை ராம் பியாரே சிங் என்பவர் "தாரதி கி பேட்டி" என்ற பெயரில் எழுதியுள்ளார்.

மேற்கோள்கள்
-----------

1. 1 2 3 4 5  "Biographical Sketch Member of Parliament 11th Lok Sabha". 8 March 2014 அன்று மூலம் பரணிடப்பட்டது. 8 March 2014 அன்று பார்க்கப்பட்டது.
2. ↑  Jengcham, Subhash. "Mushahar". *Banglapedia: National Encyclopedia of Bangladesh*. Asiatic Society of Bangladesh. .
3. ↑  "Bhagwati Devi, Brinda Karat spar over Women's Reservation Bill : INDIASCOPE - India Today". Indiatoday.intoday.in. 1997-06-09. 2014-03-15 அன்று பார்க்கப்பட்டது.
**பகர்கார் குகைகள்** (*Pahargarh Caves*) இந்தியாவின் மத்தியப் பிரதேசத்தில் அமைந்துள்ளது. இது பகர்கார் கிராமத்திற்கு அருகிலுள்ள வரலாற்றுக்கு முந்தைய ஓவியங்களைக் கொண்ட குகை வளாகமாகும். குகைகளில் மிக முக்கியமானது லிக்கிச்சாச் என்று உள்நாட்டில் அறியப்படுகிறது .

இந்த ஓவியங்களை 1979 ஆம் ஆண்டில் மிச்சிகன் பல்கலைக்கழக மொழியியல் பேராசிரியரான டி.பி.எசு. துவாரிகேசு மற்றும் பகர்கரைச் சேர்ந்த கட்டிடப் பொறியாளர் சிறீ ராம் சர்மா ஆகியோர் கண்டுபிடித்தனர். துவாரிகேசு மற்றும் சர்மா ஆகியோர் குகைகளின் பூர்வாங்க ஆய்வுகளை மேற்கொண்டனர், 600 க்கும் மேற்பட்ட ஓவியங்களை ஆவணப்படுத்தினர், மேலும் ஆயிரக்கணக்கானவை அங்கு இருப்பதாக ஊகித்தனர். இருப்பினும், அவர்கள் அகழ்வாராய்ச்சி செய்வதற்கான அனுமதியைப் பெற முடியவில்லை. பின்னர் குகைகள் இன்றுவரை ஆராயப்படவில்லை.

சிவப்பு மற்றும் வெள்ளை காவி அடிப்படையிலான வண்ணப்பூச்சுகளால் இது ஆக்கப்பட்டுள்ளது. சித்தரிப்புகளில் மனித மற்றும் விலங்கு புள்ளிவிவரங்கள் மற்றும் சுருக்க வடிவங்கள் உள்ளன. ஓவியங்களின் காலம் நிச்சயமற்றது. துவாரிகேசின் கூற்றுப்படி, குகைகளில் கண்டுபிடிக்கப்பட்ட தீக்கோழி முட்டை குண்டுகள் 25,000 ஆண்டுகளுக்கு மேற்பட்ட வயதுடையவை என்று ரேடியோகார்பன்  மதிப்பீடு கூறுகிறது. ஆனால் கலைப்பொருட்கள் கிமு 1500 இரும்புக்காலம் என்றும் ஓவியங்கள் கிமு 600 தேதிக்கு ஒத்தவை என்றும் சித்தரிக்கப்படுகின்றன. .

மேற்கோள்கள்
-----------

1. ↑  "Cave paintings in the cave shelters". *The Worth Visiting Places of Distt*. Morena District. 14 ஜூலை 2017 அன்று மூலம் பரணிடப்பட்டது. 11 July 2017 அன்று பார்க்கப்பட்டது.
2. 1 2  "India cave project gets preliminary grant OK". *Western News* **7** (14). 4 December 1980. .
3. 1 2 3  Bobb, Dilip (15 October 1981). "Pahargarh caves: A wealth of archaeological treasure". *India Today*. .
4. ↑
**சேக் ஜாபிர் அல்-அகமத் அல்-சபா கடற்பாலம்** (*Sheikh Jaber Al-Ahmad Al-Sabah Causeway*) என்பது குவைத் நாட்டில் கட்டப்பட்டுவரும் ஒரு கடல் பாலமாகும். இந்தப்பாலம் சுமார் முன்னூறு கோடி அமெரிக்க டாலர் மதிப்பில் கட்ட திட்டமிடப்பட்டுள்ளது. ஐயுண்டாய் கட்டுமான நிறுவனத்தால் மேற்கொள்ளப்படும் இந்த திட்டத்தின் உரிமையாளராக குவைத் பொதுப்பணித்துறை அமைச்சகம் உள்ளது. குவைத்தின் சுபையா நகரத்தில் முதலீட்டாளர்களைக் கவரும் நோக்கில் இந்தப் பாலம் கட்டப்பட்டுள்ளது. குவைத் நகரையும் சுபையா நகரையும் இணைக்கும் விதமாக முன்பே தரைப் பாலம் ஒன்று உள்ளது. இந்தப் பாலம் வழியாகக் குவைத்தில் இருந்து சுபையா நகரத்துக்குச் சென்றடைய 70 நிமிடங்கள் ஆகும். ஆனால் இந்த புதிய கடல் பாலத்தின் வழியாக 20 நிமிடத்தில் சென்று விடலாம். இந்தப் பாலம் 36 கிலோ மீட்டர் தூரத்துக்குக் கட்டப்பட்டுள்ளது. இதில் 27 கிலோமீட்டர் வரை கடலில் கட்டப்பட்டுள்ளது.

2006ஆம் ஆண்டு உயிர் இழந்த குவைத் மன்னர் ஷேக் ஜாபர் அல்-அஹ்மத் அல்-சாபஹ் பெயர் இந்தப் பாலத்துக்குச் சூட்டப்பட்டுள்ளது. இந்தக் கடல் பாலத்தின் பணிகளானது 2018 செப்டம்பர் காலகட்டத்தில் 97% முடிந்துவிட்டது. பாலத்தை 2018 திசம்பரில் திறக்க திட்டமிடப்பட்டது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-12-31 அன்று மூலம் பரணிடப்பட்டது. 2019-01-27 அன்று பார்க்கப்பட்டது.
2. ↑  மு.கிருத்திகா (26 சனவரி 2019). "உலகின் நீளமான பாலம்". *கட்டுரை*. இந்து தமிழ். 27 சனவரி 2019 அன்று பார்க்கப்பட்டது.
3. ↑
**பால்யகால ஸ்மரணகள்** (மலையாளம்: ബാല്യകാല സ്മരണകൾ, "பால்யகால நினைவுகள்") என்பது மலையாள எழுத்தாளர் மாதவிக்குட்டி என்ற கமலா தாஸ் எழுதிய சுயவரலாற்றுப் புத்தகமாகும். புன்னயூர்க்குளம் நாலப்பாட்டிலும், கொல்கத்தாவில் லாண்ட் டவுன் ரோட்டிலும் மாதவிக்குட்டி தனது குழந்தைக் கால அனுபவங்களை இப்புத்தகத்தில் பகிர்கிறார். மேலும் அங்கே தான் கண்ட மனிதர்களையும் அனுபவங்களையும் எல்லாம் தனது இளைமைக்கால நினைவுகளாக எழுதியுள்ளார். குழந்தைக் கதாப்பாத்திரத்தின் மூலம் தனது பெண்ணியப் பார்வையை எடுத்து வைக்கிறார். 1987 இல் வெளிவந்த இந்நூல் மாதவிக்குட்டியின் முக்கிய மூன்று நாவலுகளுள் ஒன்றாகும். மேலும் இதிலுள்ள மாதவிக்குட்டியின் கதாபாத்திரங்கள் ஓவியங்களாக வரையப்பட்டு, கோழிக்கோடு கண்காட்சியிலும் பார்வைக்கு வைக்கப்பட்டன.

மேற்கோள்கள்
-----------

1. 1 2  "Kamala Surayya passes away". news.webindia123.com.. பார்த்த நாள்: 6 June 2019.
2. ↑  "About Kamala Surayya...". hindustantimes.com.. பார்த்த நாள்: 6 June 2019.
3. ↑  "Artist Gives Colours to Characters of Madhavikutty". newindianexpress.com. Archived from the original on 5 ஜூன் 2019.. பார்த்த நாள்: 6 June 2019.
**ஜாமியா தாருஸ்ஸலாம் அரபுக்கல்லூரி** (*Jamia Darussalam Arabic college*) தமிழ்நாட்டின்,திருப்பத்தூர் மாவட்டத்தில் - உமராபாத்தில் செயல்படும் ஒரு அரபுக்கல்லூரியாகும். 1924 ஆம் ஆண்டு காகா முஹம்மது உமர் என்பவரால் துவங்கப்பட்ட இக்கல்லூரி திருவள்ளுவர் பல்கலைகழகத்தின் கீழ் இயங்குகின்றது.

வரலாறு
------

ஜாமியா தாருஸ்ஸலாம் அரபுக்கல்லூரி காகா முகமது உமர் என்பவரால் நிறுவப்பட்டது. டிசம்பர் 7 ஆம் தேதி 1924 ஆம் ஆண்டு நிறுவப்பட்டது. காகா முகமது உமர் அவர்களின் நினைவாக இந்த ஊருக்கும் உமராபாத் என்று பெயரிடப்பட்டது. இந்நாட்டின் சமயம், கல்வி, சுகாதரங்களில் சீர்திருத்தவும் நலம்புரியும் சேவைகளை வழங்கும் திட்டத்துடன் இக்குழுமம் துவங்கப்பட்டது.

கல்வி
-----

ஜாமியா தாருஸ்ஸலாம் பல்வேறு துறைகளில் இஸ்லாமிய கல்வியை வழங்குகிறது. இது இளங்கலை, முதுகலை, டிப்ளோமா மற்றும் சான்றிதழ் படிப்புகளை வழங்குகிறது. பாரசீகம், அரபு, ஆங்கிலம் மற்றும் உருது ஆகிய நான்கு மொழிகளில் பயிற்சி அளிக்கிறது மேலும் 
குர்ஆனை முழுவதும் மனப்பாடம் செய்வதற்கான பயிற்சியையும் வழங்குகிறது.

மருத்துவம்
----------

ஜாமியா தாருஸ்ஸலாம் கல்லூரி நிர்வாகத்தின் சார்பாக உமராபாத்தில் ஜாமியா தாருஸ்ஸலாம் மருத்துவமனை அனைத்து வசதிகளுடன் சுற்று வட்டார பகுதி மக்களுக்காக செயல்பட்டுவருகின்றது.

ஆதாரங்கள்
---------

1. ↑   வேலூர் மாவட்ட அரசு இணையதளம்}
2. ↑   ஜஸ்ட் டையல் இணையதளத்தில்}
கோட்டுருவியலில் **முனை-கடப்புக் கோட்டுரு** (*vertex-transitive graph*) என்பது கீழுள்ள கட்டுப்பாட்டுக்குட்பட்ட கோட்டுரு *G* ஆகும்:

*G* கோட்டுருவின் எவையேனும் இரு முனைகள் *v*1 மற்றும் *v*2 எனில்:

{\displaystyle f(v\_{1})=v\_{2}.\ } என்றவாறு {\displaystyle f\colon V(G)\rightarrow V(G)\ } என்ற தன்னுருவாக்கம் *G* இன் இருக்குமானால் *G* ஒரு முனை-கடப்புக் கோட்டுரு என அழைக்கப்படும்.
அதாவது, ஒரு கோட்டுருவின் தன்னுருவாக்கக் குலமானது கோட்டுருவின் முனைகளின் மீது கடப்புத்தன்மையுடன் செயற்பட்டால் அக்கோட்டுரு முனை-கடப்புக் கோட்டுருவாக இருக்கும். ஒரு கோட்டுருவின் நிரப்பு கோட்டுருவும் முனை-கடப்புடையதாக இருந்தால், இருந்தால் மட்டுமே, அக்கோட்டுரு முனை-கடப்புடையதாக இருக்கும்.

உச்சிநீக்கப்பட்ட நான்முகியின் விளிம்புகள் சமச்சீரற்ற முனை-கடப்புக் கோட்டுருவை உருவாக்குகிறது.
தனி முனைகளற்ற ஒவ்வொரு சமச்சீர் கோட்டுருவும் முனை-கடப்புக் கோட்டுருவாக இருக்கும்; ஒவ்வொரு முனை-கடப்புக் கோட்டுருவும் ஒழுங்கு கோட்டுருவாக இருக்கும். எனினும் அனைத்து முனை-கடப்புக் கோட்டுருக்களும் சமச்சீரானதாக இருக்காது (எடுத்துக்காட்டு:உச்சிநீக்கப்பட்ட நான்முகி); அனைத்து ஒழுங்கு கோட்டுருக்களும் முனை-கடப்புக் கோட்டுருக்களாக இருக்காது.

மேற்கோள்கள்
-----------

1. ↑  Godsil, Chris; Royle, Gordon (2001), *Algebraic Graph Theory*, Graduate Texts in Mathematics, **207**, New York: Springer-Verlag.

வெளியிணைப்புகள்
---------------

* Weisstein, Eric W. "Vertex-transitive graph", *MathWorld*.
* A census of small connected cubic vertex-transitive graphs  பரணிடப்பட்டது 2017-05-23 at the வந்தவழி இயந்திரம். Primož Potočnik, Pablo Spiga, Gabriel Verret, 2012.
**பால்ஜி பெந்தர்கர்** Bhalji Pendharkar (3 மே 1897 - 26 நவம்பர் 1994) இந்தியாவில் ஒரு திரையுலக ஆளுமையாவார். இந்த துறையில் மிகவும் மதிப்புமிக்க விருதான தாதாசாகேப் பால்கே விருதைப் பெற்றுள்ளார்.

ஆரம்பகால வாழ்க்கையும் குடும்பமும்
---------------------------------

இராதாபாய் என்பவருக்கும் அவரது கணவர் கோபால் பெந்தர்கர் என்பவருக்கும் ஒரு பிராமண குடும்பத்தில் பிறந்தார்.  பால்ஜி இந்திய திரைப்படத் துறையில் சில திரைப்பட ஆளுமைகளுடன் தொடர்பிலிருந்தார். இவரது பல நெருங்கிய உறவுகள் இந்திய திரையுலகில் புகழ் பெற்றிருந்தனர். அவர்களில் இவரது மூத்த சகோதரர் பாபுராவ் பெந்தர்கர், ஒன்றுவிட்ட சகோதரர், நடிகர்-இயக்குனர், மாஸ்டர் விநாயக் கர்நாடகி, தாய்வழி உறவினர் வி. சாந்தாராம் ஆகியோர் அடங்குவர் .

தனிப்பட்ட வாழ்க்கை
------------------

இவருக்கு நான்கு மனைவிகள் இருந்தனர். அவர்களில் ஒருவரான இலீலா சந்திரகிரி என்பவர், 1930களில் *மிஸ்* இலீலா என்ற பெயரில் இந்தி மற்றும் மராத்தி படங்களில் நடித்து பாடிவந்தார். பால்ஜியை இலீலா முதன்முதலில் சந்தித்தபோது அவருக்கு ஏற்கனவே ஒரு பையனும், (ஜெயசிங்) ஒரு பெண்ணும் என இரண்டு குழந்தைகள் இருந்தன. பால்ஜி அவர்கள் இருவரையும் தத்தெடுத்தார். அந்தப் பெண் பின்னர் புதின ஆசிரியர் இரஞ்சித் தேசாயை மணந்தார். மேலும் அவர் மாதவி தேசாய் (2013 இல் இறந்தார்) என்று அழைக்கப்பட்டார். அவர் 'நாச்சா கா குமா' என்ற புத்தகத்தை எழுதினார். அவரது இரண்டாவது மகளின் பெயர் சரோஜ் சிந்தர்கர் என்பதாகும்.

திரைப்பட வாழ்க்கை
-----------------

ஊமைத் திரைப்படங்களின் சகாப்தத்தில் பால்ஜி தனது வாழ்க்கையைத் தொடங்கினார். இவர் பிரபாத் திரைப்பட நிறுவனத்தின் ஆரம்பகால படங்களுடன் தொடர்பு கொண்டிருந்தார். மேலும் சொந்த ஊரான கோலாப்பூரில் உள்ள மற்ற திரைப்பட அரங்கங்களிலும் பணியாற்றினார். பின்னர் தனது சொந்ததிரைப்பட அரங்கமான "ஜெய்பிரபா திரைப்பட அரங்கம்" என்பதை வாங்கி,  திரைப்பட தயாரிப்பாளராகவும், இயக்குனராகவுமானார். மராத்தியில் சில திரைப்படப் பாடல்களுக்கும் பாடல்களையும் எழுதினார். இவரது மிகவும் பிரபலமான திரைப்படங்கள்: நேதாஜி பல்கார் பற்றிய படம், தொரட்டஞ்சி கமலா, சத்ரபதி சிவாஜி பற்றிய படம், மோகித்யாஞ்சி மஞ்சுளா, மராத்தா தித்துட்கா மெல்வாவா, சாதி மான்சே, தம்ப்தி மாத்தி. இந்தி: மகாரதி கர்ணன், வாலிமி, சத்ரபதி சிவாஜி.கனிமி காவா போன்றவை

விருது
------

பால்ஜிக்கு 1991 ல் இந்திய அரசு தாதாசாகெப் பால்கே விருது வழங்கியது.

குறிப்புகள்
-----------

1. ↑  Patil, Kavita. *"FILM INDUSTRY OF KOLHAPUR: A HISTORICAL SIGNIFICANCE." Proceedings of the Indian History Congress, vol. 64, 2003*. பக். 1197. "Baburao Painter was a carpenter, Bhalji and. Baburao Pendharkar were Brahmins".
2. ↑  "The autobiography of a film studio". *Times of India*. 25 September 2009. Archived from the original on 2013-01-03. .

வெளி இணைப்புகள்
---------------

* ஐ.எம்.டி.பி இணையத்தளத்தில் பால்ஜி பெந்தர்கர்
* Bhalji Pendharkar Cultural Centre, Kolhapur

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**கனிட்ட தீசன்** கிபி இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் 18 ஆண்டுகள் ஆட்சி செய்ததாக மகாவம்சம் கூறுகிறது. ஆனால், இது உண்மையில் 28 ஆண்டுகள் என்பது சில ஆய்வாளர்களது கருத்து. இவனது ஆட்சிக்காலம் கிபி 161-179 என்றும், கிபி 165 - 193 என்றும், கிபி 155-183 என்றும், பலவாறாகக் கூறப்படுகிறது. இவனது தமையனான பத்திக தீசன் என்பவனைத் தொடர்ந்து இவன் அநுராதபுரத்தின் ஆட்சியில் அமர்ந்தான். 

பூதாராமவைச் சேர்ந்த மகாநாக தேரர் என்னும் பௌத்த துறவிக்காக கனிட்ட தீசன், அபயகிரி விகாரையில் ஒரு சிறந்த கட்டிடம் ஒன்றை அமைத்தான். அத்துடன், அபகிரியில் ஒரு சுற்றுச் சுவர் ஒன்றையும், ஒரு பிரிவேனாவையும் இவ்வரசன் அமைத்துக் கொடுத்தான். இது தவிர, மணிசோம விகாரையில் ஒரு பிரிவேனாவையும் அதே இடத்தில் புத்தரின் நினைவுப் பொருட்கள் மீது ஒரு கட்டிடத்தையும் இவன் அமைத்ததாக மகாவம்சம் கூறுகிறது. இது போலவே அம்பத்தலை, என்னும் இடத்திலும் நாகதீபத்திலும் இது போன்ற பௌத்த கட்டிடங்களை இவன் அமைத்ததாகத் தெரிகிறது. அநுராதபுரத்தில் உள்ள மகாவிகாரைப் பகுதியிலும் குக்குடகிரி எனப்பட்ட பிரிவேனா ஒன்றை இவன் கட்டியதுடன், மகாவிகாரையின் நான்கு பக்கங்களிலும் அழகிய தோற்றம் கொண்ட 12 பெரிய கட்டிடங்களை இவன் அமைத்தான். 

இவனது ஆட்சிக்காலத்தின் பின் சூளநாகன் அல்லது குச்சநாகன் என அறியப்பட்ட இவனது மகன் அரசனானான்.

குறிப்புகள்
-----------

1. ↑  Wijesinha, L. C. (translator), Mahavansa Part I, Asian Educational Services, New Delhi, 1996. p. 143.
2. ↑  The Mahavamsa, Kings of Sri Lanka 131AD to 238AD
3. ↑  LIST OF THE SOVEREIGNS OF LANKA
4. ↑  Sri Lanka Genealogy Website – HISTORY, Kings & Rulers of Sri Lanka
5. ↑  Wijesinha, L. C. (translator), Mahavansa Part I, Asian Educational Services, New Delhi, 1996. p. 144.

இவற்றையும் பார்க்க
------------------

ஆட்சியாளர் பட்டியல், இலங்கை
ஒரு சுழல் காட்டி
**சுழல் காட்டி** என்பது, திசையமைவை அளப்பதற்கு அல்லது அதனை உள்ளவாறு பேணுவதற்குப் பயன்படும் ஒரு கருவியாகும். இது கோண உந்தக் கோட்பாட்டின் அடிப்படையில் செயற்படுகின்றது. இது ஒரு சுழலும் சில்லு அல்லது தட்டு வடிவில் அமைந்தது. இதன் அச்சு எந்தத் திசையமைவையும் எடுக்கும் வகையில் கட்டற்ற வகையில் அமைந்துள்ளது. வெளி முறுக்கு விசைகளின் தாக்கங்கள் உயர்ந்த வேகத்தில் சுழலும் இதன் திசையமைவில் மிகக்குறைந்த மாற்றத்தையே ஏற்படுத்துகின்றன. இது கட்டாத்தாங்கியில் பொருத்தப்படுவதால் வெளி முறுக்குவிசைகளின் தாக்கம் இதில் இருப்பதில்லை. எனவே இது வைக்கப்பட்டுள்ள தளம் எவ்வாறு நகர்ந்தாலும், சுழல் காட்டியின் திசையமைவு ஏறத்தாழ நிலையாகவே இருக்கும். எனவே திசையமைவை அளப்பதற்கு அல்லது அதனை உள்ளவாறு பேணுவதற்கு பயன்படுகிறது.

காந்தத் திசையறிகருவிகளைப் பயன்படுத்த முடியாத இடங்களில், திசையை அறிவதற்கு இதனைப் பயன்படுத்துகின்றனர். இக் காரணத்துக்காகவே ஹபிள் தொலைநோக்கியில் சுழல் காட்டி பயன்படுகின்றது.

மேற்கோள்கள்
-----------

1. ↑  "Gyroscope". *Oxford Dictionaries*. 5 மே 2015 அன்று மூலம் பரணிடப்பட்டது. 4 May 2015 அன்று பார்க்கப்பட்டது.
2. ↑  "Gyroscope" by Sándor Kabai, Wolfram Demonstrations Project.

இவற்றையும் பார்க்கவும்
----------------------

* சுழிதிசைகாட்டி
**கனாக்கு** (*Kanak*, பிரெஞ்சு: *Canaque*) எனப்படுவோர் பிரான்சின் கடல்கடந்த மண்டலமும், தென்மேற்கு பசிபிக் பிராந்தியத்தில் அமைந்துள்ளதுமான நியூ கலிடோனியாவில் வாழும் பழங்குடி மெலனீசிய இனத்தவர் ஆவர். 2014 மக்கள்தொகைக் கணக்கெடுப்பின்படி, நியூ கலிடோனியாவின் 39.1% மக்கள் (104,000) கனாக்குகள் ஆவர்.

நியூகலிடோனியாவில் மெலனீசியக் குடியேற்றம் லப்பித்தா பண்பாட்டுக் காலத்திலேயே (கிமு 1600 முதல் கிபி 500) இடம்பெற்றுள்ளது. ஆனாலும் கனாக்கு மக்களின் ஆரம்பம் அறியப்படவில்லை. பொலினேசிய கடற்பயணிகள் கனாக்கு மக்களுடன் பல நூற்றாண்டுகளாக தமக்கிடையே திருமண உறவில் இருந்திருக்கலாம் என நம்பப்படுகிறது. நியூகலிடோனியாவின் ஐரோப்பியக் குடியேறிகளால் கனாக்குகள் கால்டோச்சிகள் என அழைக்கப்படுகின்றனர். கனாக்கு மக்களின் ஓவியங்களும், கைவேலைப்பாடுகளும் இங்கு மிகப் பிரபலமானவை ஆகும்.

நியூகலிடோனியா 1853 இல் பிரான்சுடன் இணைக்கப்பட்டு 1956 இல் பிரான்சின் கடல்கடந்த மண்டலமாக அறிவிக்கப்பட்டது. 1967 இல் விடுதலை இயக்கத்தினரின் கிளர்ச்சி தோல்வியில் முடிந்தது. ஆனாலும் பிரான்சிடம் இருந்து முழுமையான விடுதலை கோரிய போராட்டம் 1984 இல் மீண்டும் ஆரம்பமானது. விடுதலைக்கான பொது வாக்கெடுப்பு நடத்துவதற்கு 1988 ஆம் ஆண்டில் பிரான்சுக்கும் நியூகலிடோனியாவுக்கும் இடையில் உடன்பாடு எட்டப்பட்டது. விடுதலை இயக்கத்தின் கனாக்குத் தலைவர் சான்-மரீ சிபாவு 1989 ஆம் ஆண்டில் படுகொலை செய்யப்பட்டார். இவரது நினைவாக தலைநகர் நூமியாவில் கலாசார நிலையம் ஒன்று 1998 இல் திறக்கப்பட்டது.

மேற்கோள்கள்
-----------

1. 1 2  "Population Structure and Trends". *Institute de la Statistique et des études économiques Nouvelle-Calédonie* (French). Institute de la Statistique et des études économiques Nouvelle-Calédonie. 3 July 2017 அன்று பார்க்கப்பட்டது.CS1 maint: Unrecognized language (link)
2. ↑  "We Are Kanaks". New International Magazine. July 1981. 30 May 2011 அன்று பார்க்கப்பட்டது.
3. ↑  "Pacific Islands Report". Pacific Islands Development Program/East-West Center With Support From Center for Pacific Islands Studies/University of Hawai‘i. 11 ஆகஸ்ட் 2011 அன்று மூலம் பரணிடப்பட்டது. 30 May 2011 அன்று பார்க்கப்பட்டது.
4. ↑  Weston, Richard (2 September 2004). *Plans, sections and elevations: key buildings of the twentieth century*. Laurence King Publishing. பக். 224–. பன்னாட்டுத் தரப்புத்தக எண்:978-1-85669-382-0.. பார்த்த நாள்: 8 June 2011.
5. ↑  "The Tjibaou Cultural Centre and ADCK". Agency for the Development of Kanak Culture (ADCK). 4 June 2011. 29 அக்டோபர் 2018 அன்று மூலம் பரணிடப்பட்டது. 6 நவம்பர் 2018 அன்று பார்க்கப்பட்டது.
**பசில் யோசப்** (*Basil Joseph*) (பிறப்பு 28 ஏப்ரல் 1990) ஓர் இந்திய திரைப்பட இயக்குநரும், திரைக்கதை எழுத்தாளரும், நடிகரும் ஆவார், இவர் குறிப்பாக மலையாளத் திரைப்படத் துறையில் பணியாற்றுகிறார்.

தொழில்
------

பசில், 2012 இல் திருவனந்தபுரம் பொறியியல் கல்லூரியில் பொறியியல் படித்த காலத்தில் *சிஇடி லைப்* என்ற குறும்படத்தில் ஒரு நடிகராக தனது வாழ்க்கையைத் தொடங்கினார். திருவனந்தபுரத்தில் உள்ள இன்ஃபோசிஸில் பணிபுரிந்த போது *ஒரு துண்டு படம்*, *பிரியம்வத கதராயனோ* ஆகிய குறும்படங்களையும் இவர் எழுதி இயக்கியுள்ளார்.

பசில் மலையாளத் திரையுலகில் தனது வாழ்க்கையைத் தொடங்கினார். வினீத் சீனிவாசனின் மூன்றாவது இயக்கமான திர என்ற படத்தில் 2013இல் அவருக்கு உதவி இயக்குனராக இருந்தார். மலையாள திரைப்பட சகோதரர்கள் வினீத் சீனிவாசன் , தயான் சீனிவாசன் ஆகியோர் முதன்முறையாக இணைந்து நடித்த *குஞ்சிராமயாணம்* (2015) மூலம் இவர் இயக்குனராக அறிமுகமானார். இந்த திரைப்படம் 'தேசம்' என்றழைக்கப்படும் கற்பனை கிராமத்தைச் சேர்ந்த மக்களின் கதைகளை விவரித்தது. அங்கு புராணங்கள், புராணங்கள் மற்றும் மூடநம்பிக்கைகள் அவர்களின் வாழ்க்கையில் முக்கிய பங்கு வகிக்கின்றன. இந்த படம் 2015 மலையாள திரைப்பட ஓணம் வெளியீடுகளில் திரையரங்க வசூலில் வணிக ரீதியான வெற்றியைப் பெற்றது. பசில் ஜோசப்பின் இரண்டாவது இயக்க முயற்சியான *கோதா*, மல்யுத்தத்தை மையமாகக் கொண்ட ஒரு விளையாட்டு நகைச்சுவைத் திரைப்படமாகும். இது 2017 இல் வெளியான பஞ்சாபி நடிகை வாமிகா கப்பி என்பவரின் மலையாள அறிமுகமாகும். இவரது *மின்னல் முரளி* என்ற இவரது மூன்றாவது படத்தில் டோவினோ தாமசு அமானுட சக்திகளைக் கொண்ட நாயகனாக நடிக்கிறார். 2020இல் அறிவிக்கப்பட்ட இந்த திரைப்படம் தற்போது படபிடிப்பிற்கு பிந்தைய பணிகளில் உள்ளது, மலையாளத் திரையுலகின் முதல் அதி நாயகன் படமாக குறிப்பிடப்பட்டுள்ளது. மேலும்,மலையாளம், தமிழ், இந்தி, தெலுங்கு, கன்னடம் , இந்தி ஆகிய மொழிகளில் ஒரே நேரத்தில் வெளியிடப்படவுள்ளது.

இவர் 2013 ஆம் ஆண்டு மலையாளத் திரைப்படமான அப் &amp; டவுன்: முகலில் ஒரலுண்டு என்ற படத்தில் அறிமுகமானார். இன்றுவரை 18 மலையாளத் திரைப்படங்களில் பல்வேறு துணை நடிகர் வேடங்களில் நடித்துள்ளார்.

சொந்த வாழ்க்கை
--------------

ஏழு வருடங்களுக்கும் மேலாக உறவில் இருந்த பின்னர் 17 ஆகஸ்ட் 2017 அன்று, எலிசபெத் சாமுவேல் என்பவரை மணந்தார்.

மேற்கோள்கள்
-----------

1. ↑  "Basil Joseph is an actor as well? - Times of India". *The Times of India* (ஆங்கிலம்). 2020-09-08 அன்று பார்க்கப்பட்டது.
2. ↑  "It's a techie life: Password to reel adventures". The Hindu.
3. ↑  "Godha director Basil Joseph to enter wedlock..."
4. ↑  "Godha director Basil Joseph to tie the knot with his longtime girlfriend on August 17 - Times of India". *The Times of India* (ஆங்கிலம்). 2020-09-08 அன்று பார்க்கப்பட்டது.
5. ↑  "Basil Joseph hits the 30 milestone - Times of India". *The Times of India* (ஆங்கிலம்). 2020-09-08 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் பசில் யோசப்
ஆட்ரியனின் சுவர்
**ஆட்ரியனின் சுவர்** (*Hadrian's Wall*, ஹாட்ரியனின் சுவர்) எனப்படுவது வடக்குப் பிரித்தானியாவில் கிபி 122 இல் உரோமர்களால் கட்டப்பபட்ட ஒரு இராணுவத் தடுப்புச் சுவர் அமைப்பாகும். இதை ஏட்ரியன் எனப்படும் உரோமப் பேரரசன் கட்டினான். வட பிரித்தானியாவில் பிற்காலத்தில் இதே போன்ற அந்தனி சுவர் எனப்படும் சுவரும் அமைக்கப்பட்டது. அக்காலத்தில் உரோமப் படைகளுக்கு எதிரான தாக்குதலைத் தடுக்கப் பயன்பட்டாலும் இச்சுவரில் உள்ள கதவுகள் மூலம் பயனிக்கும் வியாபாரிகளிடம் வரி போன்றவற்றை வசூலிக்கவும் இந்தச் சுவர் வசதியாக அமைந்துள்ளது.

இந்தச் சுவரின் பெரும் பகுதி இன்றும் முன்பு இருந்தது போல உள்ளதைக் காணலாம். வட பிரித்தானியாவில் இன்று இந்தச் சுவரின் எச்சங்கள் பிரபலமாக ஒரு உல்லாசப் பயணிகளைக் கவரும் இடமாக மாறியுள்ளது. 1987 இல் யுனெஸ்கோ நிறுவனம் இந்தச் சுவர் அமைந்த பகுதியை உலகப் பாரம்பரியக் களமாக அறிவித்தது.

கி.பி 122 இல் ஆரம்பிக்கப்பட்ட இந்தச் சுவரின் கட்டுமானப் பணிகள் ஏறத்தாழ ஆறு ஆண்டுகள் நீடித்தது. கிழக்குப் பக்கமாக ஆரம்பித்த கட்டுமானப்பணி மேற்கு நோக்கி நகர ஆரம்பித்தது. ஹேட்ரியன் சுவர் சுமார் 120 கி.மீ நீளமாக இருப்பதுடன் அகலமானது அருகில் கட்டுமானத்திற்கு பொருட்கள் கிடைக்கும் தன்மையைப் பொறுத்து மாறுபட்டு உள்ளது. 

இந்தச் சுவர் கட்டப்பட்டதற்கான மெய்யான வரலாற்று ஆவணங்கள் ஏதும் இல்லாத போதும் பல்வேறு காரணங்கள் வரலாற்று ஆசிரியர்களால் முன் வைக்கப்படுகின்றன. ஜரோ எனும் இடத்தில் எடுக்கப்பட்ட கல்வெட்டின் படி கி.பி 119 இல் ஆட்ரியனின் பிரித்தானியப் பயணத்திற்கு முன்னரே இந்தச் சுவரை நிர்மாணிக்கத் தீர்மானித்ததாகத் தெரிகின்றது. இதன்படி இராச்சியத்தை ஒருங்கிணைக்கக் கடவுள் கட்டளைப்படி இந்தச் சுவர் அமைக்கப்பட்டதாகக் கூறப்படுகின்றது[1]. கி.பி 122 இல் ஆட்ரியன் பிரித்தானியாவிற்குப் பயணித்த போது இந்தச் சுவரின் கட்டுமானப் பணிகளைப் பார்வையிடுவதும் அவர் நிகழ்ச்சி நிரலில் இருந்தமை குறிப்பிடத்தக்கது. 

சுவரில் பாதுகாப்புப் பணிக்காக ரோமப் பேரரசின் படையணியான லீஜனயர் அல்லாத படைவீரர்களும் பயன்படுத்தப்பட்டுள்ளனர். சுமார் 9000 வீரர்கள் இந்தச் சுவரில் பணியாற்றியுள்ளதுடன் இவர்களில் காலாட்படை, குதிரைப்படைகளும் உள்ளடங்கும்.

உசாத்துணைகள்
------------

1. ↑  Anthony Everitt (2009) Hadrian and the Triumph of Rome, Random House, Inc, 448 pages, ISBN 0-8129-7814-5
**கனிகா பானர்ஜி** (12 அக்டோபர் 1924 - 5 ஏப்ரல் 2000) ஒரு வங்காள மொழி ரவீந்திர சங்கீத பாடகி.

சுயசரிதை
--------

### ஆரம்ப கால வாழ்க்கை

1924 அக்டோபர் 12 ஆம் தேதி பாங்குரா மாவட்டத்தில் சோனமுகியில் பிறந்த கனிகா, இந்தியாவில் மேற்கு வங்காளத்தின் சாந்திநிகேதனில் உள்ள விஸ்வ பாரதி பல்கலைக் கழகத்தில் சேர்ந்தார். சாந்திநிகேதனில் *சங்கீத பவானாவில்* (ஸ்கூல் ஆஃப் மியூசிக்) பாரம்பரிய இசை மற்றும் ரவீந்திர சங்கீதம் இரண்டிலும் பயிற்சி பெற்றார். சாந்திநிகேதன் (அதாவது *அமைதியின் உறைவிடம்* என்று பொருள்) ஒரு *ஆசிரமத்தின்* (கல்வி துறவியின்) மாதிரியில் கட்டப்பட்டது. இந்த காரணத்திற்காக, கனிகா சில சமயங்களில் *ஆசிரம கன்யா* அல்லது 'ஆசிரமத்தின் பெண்' என்றும் குறிப்பிடப்படுகிறார். இரவீந்திரநாத் தாகூர்தான் இவருக்கு *கனிகா* (அவரது அசல் பெயர் *அனிமா* ) என்று பெயரிட்டார், மேலும் இது அவரது கவிதை பற்றிய புத்தகங்களில் ஒன்றின் பெயரும் ஆகும். இவரது மற்ற குருக்கள் தினேந்திர நாத் தாகூர், சைலஜரஞ்சன் மஜும்தார், இந்திரா தேவி செளதுராணி மற்றும் சாந்திதேவ் கோஷ். இவர் ரவீந்திரநாத் இயக்கிய நடன-நாடகங்களில் பங்கேற்றார் மற்றும் அவரது கலாச்சார குழுவில் உறுப்பினராக இந்தியா முழுவதும் சுற்றுப்பயணம் செய்தார். 

### தொழில்

கனிகா பாண்டியோபாத்யாய் சங்கித் பவானாவில் ஆசிரியராக சேர்ந்தார். சரியான நேரத்தில் ரவீந்திர சங்கீத் துறையின் தலைவராகவும் பின்னர் அதன் அதிபராகவும் ஆனார். அவர் விஸ்வ-பாரதியின் பேராசிரியர் எமரிட்டஸாக நியமிக்கப்பட்டார். 

1943 ஆம் ஆண்டு முதல், கனிகா கொல்கத்தா அகில இந்திய வானொலி நிலையத்தின் வழக்கமான இசை கலைஞராக இருந்தார். மேலும் பிற நிலையங்களில் கவுரவ கலைஞராக ஏற்பாடு செய்யப்பட்ட இசை நிகழ்ச்சிகளை தேசிய அளவில் வழங்கினார். கவிஞரின் (தாகூர்) வாழ்நாளில் கூட இவரது கிராமபோன் பதிவுகள் வெளிவந்தன, மேலும் 300 க்கும் மேற்பட்ட கிராமபோன் டிஸ்க்குகள் உள்ளன. இவரது பாடல்கள் பஜன்கள், நஸ்ருல்கீதி ( காசி நஸ்ருல் இஸ்லாத்தின் பாடல்கள்) மற்றும் அதுல்பிரசாத்தின் பாடல்களாகவும் இருந்தன. இருப்பினும் இவர் பதிவுசெய்த முதல் பாடல் தாகூர் பாடல் அல்லது நஸ்ருல் கீதி அல்ல. நிஹார்பிந்து சென் இசையமைத்த பெங்காலி அதூனிக் பாடல் ஆகும். 

கனிகா இந்தியாவில் மட்டுமல்ல, ஐரோப்பாவிலும் அமெரிக்காவிலும் நிகழ்ச்சி அமைப்பாளர்களால் பாட அழைக்கப்பட்டார். மேலும் இரவீந்திரநாத் தாகூரின் பாடல்களில் வெளிப்படுத்தப்பட்ட உணர்ச்சிகளின் நுட்பமான நுணுக்கங்களை தனித்துவமாக வழங்கியதற்காக எல்லா இடங்களிலும் பாராட்டப்பட்டார். இந்த வகைப் பாடல்களைப் பற்றி அவர் மூன்று புத்தகங்களை எழுதியுள்ளார். இவர் தனது வாழ்க்கையின் கடைசி ஆண்டுகளில் எல்ம்ஹர்ஸ்ட் இன்ஸ்டிடியூட் ஆப் கம்யூனிட்டி ஸ்டடீஸ் உடன் தொடர்புடையவராக இருந்தார். 

விஸ்வ-பாரதி பல்கலைக்கழகமான தேசிகோட்டமாவிடமிருந்து அதிக விருதைப் பெற்றார். 

### இறப்பு

கனிகா தனது 76 வயதில், ஏப்ரல் 5, புதன்கிழமை, கல்கத்தாவில் உள்ள எஸ்.எஸ்.கே.எம் மருத்துவமனையில் நுரையீரல் மற்றும் இருதய பிரச்சினைகள் சம்பந்தப்பட்ட நீண்டகால நோயால் இறந்தார். ரவீந்திர சங்கீதத்தினை பிறரிடமிருந்து வேறுபடுத்திக் காண்பிக்கும் பண்புகளைத் தாங்கிய ஏராளமான மாணவர்களுடன் அவர் ஒரு இசைப் பள்ளியை விட்டுச் சென்றார். அவரது மாணவர்களில், பங்களாதேஷைச் சேர்ந்த பாடகி ரெஸ்வானா சவுத்ரி பன்யா, கனிகாவின் பாடும் பாணியால் மிகவும் பிரபலமானவர். பிரதமர் அடல் பிஹாரி வாஜ்பாய் இரங்கல் உரையில், "ரவீந்திர சங்கீதத்தின் சிறந்த சொற்பொழிவாளர்களில் கனிகாவும் ஒருவர். இசை ஆர்வலர்களின் தலைமுறைகள் அவரது தங்கக் குரலால் வசீகரிக்கப்பட்டன" என உரை நிகழ்த்தினார்.

குறிப்புகள்
-----------

1. ↑  
[*தொடர்பிழந்த இணைப்பு*]
வெவ்வேறு அளவிலான குறிப்புகள் கொண்ட ஒரு சோடி ஆணித்தொகுப்புகள்
**ஆணித்தொகுப்பு** (*Nailset*) அல்லது **ஆணி அமுக்கி** (Nail Punch) என்பது ஒரு ஆணி அல்லது ஒரு மரத் துண்டின் மேற்பரப்பிற்குக் கீழே முள் வெளிப்படும் தலையை ஓட்டுவதற்குப் பயன்படுத்தப்படும் கைக் கருவியாகும். அலங்கார வடிவமைத்தல் அல்லது மரத் தரையை நிறுவும் போது முகத்தை பொருத்துதல் போன்றவற்றில் பயன்படும் ஒரு கருவியாகும்.

ஆணித்தொகுப்பு பயன்பாடு
வடிவமைப்பில் வேறுபடுகின்றன என்றாலும், ஆணித்தொகுப்புகள் பொதுவாக கடினமான சுற்று அல்லது சதுர எஃகு கம்பியால் செய்யப்படுகின்றன. ஒரு முனையில் தட்டையான அல்லது சற்று குழிவான முனையில் தட்டப்படுகின்றன. நுனி நகத்தின் தலைக்கு எதிராக வைக்கப்படுகிறது. அதே சமயம் ஆணித்தொகுப்பின் மறுமுனை சுத்தி கொண்டு அடிக்கப்படுகிறது. ஆணித்தொகுப்புகள் வெவ்வேறு அளவிலான ஆணித் தலைகளுக்கு ஏற்ற வெவ்வேறு அளவிலான குறிப்புகளுடன் வருகின்றன.

வேறு பெயர்கள்
-------------

* ஆணி குத்து
* ஆணி தொகுப்பு
* பின் பஞ்சு

மேற்கோள்கள்
-----------

1. ↑  "The Humble, the Essential, the Nailset" (in en). 2005-12-08. .
2. 1 2  Salaman, R. A. (1975). *Dictionary of tools used in the woodworking and allied trades, c. 1700-1970*. Internet Archive. New York: Scribner. பக். 384. பன்னாட்டுத் தரப்புத்தக எண்:978-0-684-14535-8. .
**ஆண் நண்பர்** என்ற சொல் ஒருவருக்கு உள்ள பணியிடம், விளையாட்டு, அரசியல், பொருளாதாரம் சார்ந்து தன்னை எந்த ஒரு நேர்வுகளிலும், உடன் இருக்கும் ஆண்கள் உறவையும், காதல் நிகழ்வு மற்றும்/அல்லது பாலியல்/நெருங்கிய உறவையும் குறிப்பிடுகிறது. பொதுவாக இது குறுகிய கால உறவாகவுள்ளது. ஆண் நண்பர் சுவைஞன், அழகானவன், பொருத்தமானவன் மற்றும் உள்ளத் துணை என்ற அர்த்தம் கொள்ளும் ஆங்கிலப் பதங்களிலும் அழைக்கப்படுவர்.

பயன்பாடு
--------

பெரும்பாலும் இச்சொல், ஒருவருக்கு பள்ளித் தோழன், தற்செயலாய் நடந்த அசாதாரண நேர்வுகளில் மனம், சார்ந்த உறவைக் குறிக்கப் பயன்படுகிறது. 
சில நேரங்களில், இந்தச் சொல், திருமணமற்று கூடியிருக்கும் உறவு (*Living Together*) உடையோரையும் (பெண்கள்) சுட்டுவதாகக் கொள்ளலாம்.

புராணங்களில்
------------

தெய்வீக தன்மையுடைய கிருட்டிணனுக்கும் குசேலருக்கும், கிருட்டிணனுக்கும், அருச்சுனனுக்கும் இருந்த உறவுகளைக் குறிக்கும்

சங்க காலத்தில்
--------------

 அதியமானுடன்- ஔவையாரின் நட்பு
ஔவையார் - பரம்பு நாட்டு மன்னன் பாரியின் நட்பு அவனது பெண்மக்கள் அங்கவை சங்கவை  மலையரசனான தெய்வீகன் என்பவருக்குத் திருமணம் செய்துவைத்தது.

அரசியலில்
---------

இவற்றையும் காண்க
----------------

விக்கிமீடியா பொதுவகத்தில்,  
 ***Boyfriend***   
என்பதின் ஊடகங்கள் உள்ளன. 

* நட்பு
* பெண் நண்பர்
* டேட்டிங்

மேற்கோள்கள்
-----------

1. ↑  Compact Oxford English Dictionary of Current English , published 23 June 2005, University of Oxford, ISBN 978-0-19-861022-9 edition
2. ↑  Thesaurus.com. "Boyfriend". 6 May 2012 அன்று பார்க்கப்பட்டது.
சிரியாவில் *தஹ்ரிர் அல் - ஷாம்* (ahrir al-Sham) எனும் அமைப்பின் கட்டுப்பாட்டிலுள்ள *இட்லிப்* ( Idlib) மாகாணத்தின் *கான் சைய்குன்* (Khan Shaykhun) நகரில் ஏப்ரல் 4, 2017 அன்று நடத்தப்பட்ட வான் தாக்குதலில் வெளிப்பட்ட *சாரின்* (sarin) எனும் இரசாயன வாயுவால் பெருமளவில் மக்கள் மரணமடைந்தனர். *இட்லிப்* நகர சுகாதாரப் பிரிவு 58 பேர் மரணமடைந்தர் என உறுதிப்படுத்தியது. மேலும் 300 இற்கும் அதிகமான மக்கள் காயமடைந்தனர். மரணமடைந்தோரில் 11 குழந்தைகளும் அடங்குவர். 2013 ஆம் ஆண்டில் நடத்தப்பட்ட *கோத்தா இரசாயனத் தாக்குதலுக்கு*ப் (Ghouta chemical attack) பின் நடத்தப்பட்ட மோசமான தாக்குதலாக இது கருதப்படுகிறது.

தாக்குதல்
---------

உள்ளூர் நேரப்படி காலை 6:30 மணியளவில் போர் விமானங்கள் மூலம் இத்தாக்குதல் நடத்தப்பட்டதாக *இட்லிப்* நகர சுகாதாரப் பொறுப்பாளர் கூறினார். இத்தாக்குதலுக்காக *சிரிய அரபு வான் படையினர்* மீது சந்தேகிக்கப்படுகிறது. ஆனால் *சிரிய இராணுவம்* இக்குற்றச்சாட்டை மறுத்துள்ளது. தாக்குதலுக்குப் பின்னர் அருகிலுள்ள மருத்துவமனையில் பாதிக்கப்பட்டோர் சிகிட்சை பெற்றனர். இத்தாக்குதலுக்கு இரு நாட்களுக்கு முன்னர் இந்நகரின் பெரிய மருத்துவமனையில் குண்டு வெடிப்புத் தாக்குதல் நடத்தப்பட்டது

எதிர்வினைகள்
------------

### எதிர்க்கட்சியின் எதிர்வினை

சிரியாவின் எதிர்கட்சி இத்தாக்குதல் சிரிய அரபு இராணுவ வான் படையினரால் நடத்தப்பட்ட இரசாயனத் தாக்குதல் என கூறியுள்ளது. மேலும் ஐக்கிய நாடுகளின் பாதுகாப்பு அமைப்பு இது தொடர்பான உடனடி விசாரணை நடத்த வேண்டும் என வேண்டுகோள் விடுத்துள்ளது.

### சிரிய அரசின் எதிர்வினை

இரசாயனத் தாக்குதலை சிரிய அரசு இதுவரை நடத்தவில்லை எனவும் இனிமேலும் அதை பயன்படுத்த மாட்டோம் எனவும் தாக்குதலுக்குப் பின் சிரிய அரசின் அதிகாரி தெரிவித்தார். மேலும் இத்தாக்குதலில் *சுகோய் சு-22* வானூர்தி வழியாக குண்டுகள் பயன்படுத்தப்பட்டதாகவும் அதில் இரசாயனங்கள் எதுவும் நிரப்பப்படவில்லை என அரசு ஆதரவு செய்தி நிறுவனம் *அல்-மஸ்தார் நியூஸ்* (Al-Masdar News) தெரிவித்தது.

மேற்கோள்கள்
-----------

1. ↑  "Syria gas attack reportedly kills dozens, including children". CNN. 4 April 2017 அன்று பார்க்கப்பட்டது.
2. 1 2  "Syria conflict: 'Chemical attack' in Idlib kills dozens". *BBC*. 4 April 2017.
3. ↑
4. ↑
5. ↑
6. ↑  "Syria gas attack reportedly kills dozens, including children". CNN. 4 April 2017 அன்று பார்க்கப்பட்டது.
7. ↑
8. ↑
9. ↑  "Syria gas attack: Children among 58 reported killed in Idlib". *Middle East Eye*. 4 April 2017. On Tuesday, an unnamed official told the Reuters news agency that the government "does not and has not" used chemical weapons, "not in the past and not in the future".
10. ↑  ""Details of Syrian military attack on southern Idlib town", by Leith Fadel, *Al-Masdar News*". 2017-04-06 அன்று மூலம் பரணிடப்பட்டது. 2017-04-05 அன்று பார்க்கப்பட்டது.
**கருப்புப் பாலம்** *(Black Bridge)* என்பது இந்தியாவின் தமிழ்நாட்டிலுள்ள நீலகிரி மாவட்டம் வெல்லிங்டனில் உள்ள ஒரு வரலாற்றுச் சிறப்பு மிக்க பாலமாகும். தற்போது இப்பாலம் மானேக்சா பாலம் என்று அறியப்படுகிறது. இந்த பாலம் வெலிங்டனை ஊட்டி-குன்னூர் சாலையுடன் இணைக்கிறது. 1858 ஆம் ஆண்டில் கட்டப்பட்ட இப்பாலம் கட்டிமுடிக்கப்படுவதற்கு முன்னரே சரிந்து விழுந்தது. தொடக்கத்தில் இப்பாலத்தை வாட்டர்லூ பாலம் என்று அழைத்தனர், 1878 ஆம் ஆண்டில் மரத்தாலான கட்டமைப்புகளைப் பயன்படுத்தி இந்த பாலம் மீண்டும் கட்டப்பட்டது. பர்மா தேக்குகளைப் பயன்படுத்தி பாலம் கட்டப்பட்டு, கருப்பு வண்ணம் பூசப்பட்டதால் இதை கருப்புப் பாலம் என பொதுவாக அழைக்கிறார்கள் .

புதுப்பித்தல்
-------------

பாலம் பாதுகாப்பற்று உள்ளது என 1950 களில் அறிவிக்கப்பட்டது. எனவே 1963 ஆம் ஆண்டு பாலத்தின் மரத்தளம் மாற்றப்பட்டு கற்குழம்புத் தளங்களாக வலுப்படுத்தப்பட்டது. மீண்டும் 2005 ஆம் ஆண்டில் இந்த பாலம் பாதுகாப்பற்றதாக உள்ளது என அறிவிக்கப்பட்டது. இதனால் பாலம் முற்றாக இடித்து தரைமட்டமாக்கப்பட்டு மீண்டும் புதுப்பித்துக் கட்டப்பட்டது .

இதையும் காண்க
-------------

* உதகை பேருந்து நிலையம்

மேற்கோள்கள்
-----------

1. ↑  "Wellington Of Yesteryears" (PDF). dssc.gov.in. 2011-11-28 அன்று பார்க்கப்பட்டது.
2. 1 2  Thiagarajan, Shantha (Mar 9, 2009). "Coonoor's Black bridge to be named after Manekshaw". *தி டைம்ஸ் ஆஃப் இந்தியா*. Archived from the original on 2013-01-03.. பார்த்த நாள்: 2011-11-28.
3. 1 2  "INDIA-BRITISH-RAJ-L Archives". newsarch.rootsweb.com. 2011-11-28 அன்று பார்க்கப்பட்டது.
**ஜே.பாக்யலட்சுமி** (*J. Bhagyalakshmi*) ஓர் இந்தியப் பத்திரிகையாளரும், கவிஞரும் புதின ஆசிரியருமாவார். இவர் மேம்பட்ட மேலாண்மை, மக்கள் தொடர்பு, புத்தக வெளியீடு ஆகியவற்றில் சான்றிதழ் பெற்றிருக்கிறார். பத்திரிகையாளராக அறியப்பட்ட இவர் இந்திய தகவல் சேவை (ஐஐஎஸ்) அதிகாரி, மத்திய ஊரக வளர்ச்சி அமைச்சகத்தின் ஊடக இயக்குநர், மத்திய தகவல் மற்றும் விளம்பர அமைச்சகத்தின் தலைமை ஆசிரியர், வெளியீட்டு பிரிவு ஆசிரியர், இந்திய மக்கள் தொடர்பு நிறுவனத்தின் வெளியீட்டு பிரிவு தலைவர், பல்வேறு வெளியீடுகளில் தொடர்பு மற்றும் இணை பேராசிரியர் என பணியாற்றியுள்ளார். மேலும், இவர் இந்திய மற்றும் வெளிநாட்டு விமர்சனம் மற்றும் தொடர்பாளர் போன்ற பத்திரிகைகளின் ஆசிரியராக இருந்தார். இவர் தற்போது சுயாதீன பத்திரிகையாளராகவும், ஊடக ஆலோசகராகவும், மக்கள் தொடர்பு நிறுவனங்களில் விருந்தினர் ஆசிரியராகவும் பணிபுரிகிறார்.

சுய சரிதை
---------

சித்தூர் மாவட்டம் மதனப்பள்ளியில் பிப்ரவரி 2, 1940 இல் பிறந்தார். தேசிய தலைநகரம் தில்லியில் குடியேறினார். இவர் ஆங்கில இலக்கியங்களைப் படித்தார். மேலும், தகவல்தொடர்புகளில் பயிற்சி பெற்றார். பொதுநலவாயத் திட்டத்தின் கீழ் *எனர்ஜோ-சைபர்நாட்டிக் ஸ்ட்ராடஜி* மேம்பட்ட மேலாண்மை, பொது உறவுகள் , புத்தக வெளியீட்டில் சான்றிதழ்களையும் பெற்றார். சார்க் , ஆப்பிரிக்க ஆசிய கிராமப்புற மறுசீரமைப்பு அமைப்பின் கீழ் கிராமப்புற வளர்ச்சியைப் படிக்க வங்காளதேசம், சப்பான், இலங்கை, சீனா, திபெத், பூடான், எகிப்து, சிரியா ஆகிய நாடுகளுக்கு பல்வேறு ஆய்வுகளுக்காக பயணம் செய்துள்ளார். 

முன்னதாக இந்திய தகவல் சேவைகளில், இவர் இயக்குநர் (ஊடகம்), (ஊரக வளர்ச்சி அமைச்சகம்), 13 மொழிகளில் வெளிவந்த *யோஜனா* பத்திரிகையின் தலைமை ஆசிரியர்,  உட்பட பல்வேறு ஊடகப் பதவிகளை வகித்தார். இவர் இந்திய மக்கள் தொடர்பு நிறுவனத்தில் கற்பித்தார். மேலும், வெளியீட்டுத் துறைக்கு தலைமை தாங்கினார். இவர் மக்கள் தொடர்பில் தொகுப்பாளர் (ஐஐஎம்சி),  இந்திய மற்றும் வெளிநாட்டு விமர்சனம் (வெளியுறவு அமைச்சகம்) ஆகியவற்றிலும் பணியாற்றினார். பதிப்பாசிரியர் பிரிவின் ஆசிரியராக, பல்வேறு தலைப்புகளில் பல புத்தகங்களைத் திருத்தியுள்ளார்.  இவரது தொழில் வாழ்க்கையின் தொடக்கத்தில் இவர் விளம்பரம் மற்றும் காட்சி விளம்பர இயக்குனரகத்திலும், ஒன்றிய அரசுப்பணியாளர் தேர்வாணையத்திலும் ஆராய்ச்சி அதிகாரியாக பணியாற்றினார்.

ஒரு ஆசிரியராக
-------------

ஆங்கிலத்திலும், தெலுங்கிலும் எழுத்தாளராக அறியப்பட்ட, இவர் 45 க்கும் மேற்பட்ட புத்தகங்களை எழுதியுள்ளார். ஆரம்ப காலங்களில், இவர் ஜானகி என்ற புனைப்பெயரில் எழுதினார். இவரது வெளியீடுகளில் தொகுப்புகள், கவிதைத் தொகுப்புகள், இலக்கிய விமர்சனம், மொழிபெயர்ப்புகள் ஆகியவை உள்ளன. பல்வேறு பாடங்களில் புத்தகங்களையும் திருத்தியுள்ளார்.
இருமொழி எழுத்தாளராக முத்திரை பதித்த ஜே. பாக்யலட்சுமி 45 -க்கும் மேற்பட்ட வெளியீடுகளைக் கொண்டுள்ளார். இவரது படைப்புகள் ஆந்திர ஜோதி, ஆந்திரபத்ரிகா [1], ஆந்திரஜனதா, புஸ்தகம், கதாஞ்சலி, ஆந்திரபிரபா, பத்திரிகை, அனாமிகா, ஆந்திரபூமி, உதயம், பிரஜாமாதா, டெல்லி தெலுங்குவாணி, விஜயா, விதுரா, திரிவேணி போன்ற இதழ்களிலும் வெளியிடப்பட்டுள்ளன.

சான்றுகள்
---------

1. ↑  "Yojana". *google.com*.
2. ↑  "Communicator". *google.com*.
3. ↑  "Vidura". *google.com*.
4. ↑  "Triveni". *google.com*.
5. ↑  "Vidura". *google.com*.
**வெண்டளை** என்பது தமிழ்ப் பாடல்களில் காணப்படும் பண்டைய யாப்பிலக்கணக் குறியீடு. இதன் ஓசை வினாவுக்கு விடை செப்புவது போல அமைந்திருப்பதால் இதனைச் செப்பலோசை எனக் கூறுவர்.   இது வெண்பா யாப்புக்கு உரியது. எனினும் பிற யாப்புப் பாடல்களிலும் பயின்று வரும். இது இயற்சீர் வெண்டளை, வெண்சீர் வெண்டளை என இரண்டு வகைப்படும். 

**Page Module:Hatnote/styles.css has no content.**

வெண்டளை தொடர்புடைய கட்டுரையைச் செப்பலோசை பக்கத்தில் காணலாம்.

வெண்சீர் வெண்டளை
----------------

வெண்சீர் என்பது தேமாங்காய், புளிமாங்காய், கூவிளங்காய், கருவிளங்காய் என்னும் வாய்பாடுகளைக் கொண்டு அமையும் காய்சீர்கள். காய்ச்சீர் முன் நேர்-அசை வந்து தளைவது வெண்சீர் வெண்டளை. 

எடுத்துக்காட்டு

யாதானும் நாடாமால் ஊராமால் என்ஒருவன்
சாந்துணையும் கல்லாத வாறு.

இயற்சீர் வெண்டளை
----------------

ஈரசை கொண்டு தேமா, புளிமா, கூவிளம், கருவிளம் என்னும் வாய்பாட்டான் அமையும் சீர்களை 'இயற்சீர்' என்பர். இந்த இயற்சீர்கள் நேர்-அசையில் முடிந்து நிரை-அசை கொண்டோ, நிரை-அசையில் முடிந்து நேர்-அசை கொண்டோ தளையுமாயின் அது இயற்சீர் வெண்டளை எனப்படும்.

எடுத்துக்காட்டு
நிறைமொழி மாந்தர் பெருமை நிலத்து
மறைமொழி காட்டி விடும்.

அடிக்குறிப்பு
-------------

1. ↑  அகவல் என்பது ஆசிரியம்மே (தொல்காப்பியம் 3-386)
2. ↑  'அஃதாஅன்று' என்ப-'வெண்பா யாப்பே' (தொல்காப்பியம் 3-387)
3. ↑  திருக்குறள் 397
4. ↑  திருக்குறள் 28
[File:Courbe niveau.svg|thumb|right|The bottom part of the diagram shows some contour lines with a straight line running through the location of the maximum value. The curve at the top represents the values along that straight line.]] 

A three-dimensional surface, whose contour graph is below.
A two-dimensional contour graph of the three-dimensional surface in the above picture.

  

**கான்டூர்'**

சராசாிக் கடல் மட்டத்திற்கு மேல் ஒரே உயரத்தில் இருக்கும் இடங்களை இணைக்கும் ஒரு கற்பனைக் கோட்டிற்குக் கான்டூர் என்பது பெயர். இதனைச் சம உயரக்கோடு என்றும் கூறலாம். செங்குத்தான சாிவுகளில் கான்டூர்கள் நெருக்கமாக இருக்கும். அதாவது கான்டூர்களுக்கு இடையே உள்ள தூரம் குறைவாக இருக்கும். நிலத்தின் சாிவு குறையக் குறைய கான்டூர்களுக்கு இடையே உள்ள தூரம் அதிகாிக்கும். உயரங்களைச் சர்வே செய்து குறிக்கும் பல புள்ளிகளை மேப்பில் குறிக்கப்படும். அதன்பின் ஒரு குறிப்பிட்ட உயரத்தைக் காட்ட கான்டூர் வரையப்படும். கான்டூர் உயரத்தைக் காட்டும் புள்ளிகள், மற்றப் புள்ளிகளின் உயரத்திற்குத் தக்கவாறு விகிதப்படி குறிக்கப்படுகின்றன. கான்டூர்களின் உயர இடைவெளிகளை (Contour Intervals) இடத்திற்கு jதக்கவாறும் மேப்பின் அளவைக்குத் தக்கவாறும் எடுத்துக்கொள்ள வேண்டும். இந்திய சர்வேக் குழுவினாின் தலப்படங்களில் குறிக்கப்பட்டுள்ள கான்டூர்களின் இடைவெளி 50 அடியாகும். சர்வதேச மேப்புகளில் இவை 250 அடி இடைவெளியில் குறிக்கப்பட்டிருக்கின்றன. சில சமயங்களில் கான்டூர்களுக்கு இடையே உள்ள நிலப்பகுதியை சர்வே செய்யாமல் கற்பனை செய்து சம உயரக்கோடுகள் வரையப்படுகின்றன. அவ்வாறு வரையப்படும் சமஉயரக் கோடுகளுக்கு உருவத் தோற்றக் கோடுகள் (Form-Lines) என்று பெயர்.

கான்டூர்களின் பயன்பாடு
----------------------

நிலத்தோற்றங்களை மேப்புகளில் குறிப்பதற்கு கான்டூர் முறையே மிகச் சிறந்ததாகும். உலகத்தில் எல்லா நாடுகளும் இம்முறையை கையாளுகின்றன. கான்டூர்களை எளிதில் கண்டுபிடிப்பதற்கு வசதியாக மேப்புகளில் சில குறிப்பிட்ட கான்டூர்களைத் தடித்த கோடுகளாக வரைந்து காட்டுகின்றனர். உதாரணமாக இந்திய இட விவர சர்வே மேப்புகளில் ஒவ்வொரு ஐந்தாவது கான்டூர் கோடு மேற்சொன்ன முறையில் தடித்தவையாக வரையப்பட்டிக்கின்றது.

கான்டூர்களின் மதிப்பு
---------------------

கான்டூர்களின் மதிப்பை அந்தந்தக் கோடுகளுக்கு மேலேயோ அல்லது இடையேயோ எழுத வேண்டும்.

மேற்கோள்கள்
-----------

References

Courant, Richard, Herbert Robbins, and Ian Stewart. What Is Mathematics?: An Elementary Approach to Ideas and Methods. New York: Oxford University Press, 1996. p. 344.
Hughes-Hallett, Deborah; McCallum, William G.; Gleason, Andrew M. (2013). Calculus : Single and Multivariable (6 ed.). John wiley. ISBN 978-0470-88861-2.
Merriam Webster - contour line
contour map Merriam Webster
Tracy, John C. Plane Surveying; A Text-Book and Pocket Manual. New York: J. Wiley & Sons, 1907. p. 337.
**ஜே.என்.ஜெயஸ்ரீ** இந்தியாவைச் சேர்ந்த ஒரு **ஊழலை அம்பலப்படுத்துபவர்** ஆவார், அவரது கணவரும் மூத்த ஐஏஎஸ் அதிகாரியுமான,எம்.என்.விஜய் குமாரும் அரசுமட்டத்தில் நிலவும் ஊழல்களை அம்பலப்படுத்துபவரே. அதன் பொருட்டு ஏழு மாதங்களில் ஒன்பது இடமாறுதல்களை சந்தித்த இவர்களது குடும்பம், 2007 ம் ஆண்டில் இருந்து பல்வேறு தொடர் நெருக்கடிகளை சந்தித்தது. ஒரு சாதாரண இல்லத்தரசியாக இருந்தபோதிலும், தனது கணவரை பாதுகாக்கும் பொருட்டு ஒரு விக்கியை உருவாக்கியுள்ளார்.  ஊழலுக்கு எதிரான போராட்டத்தை தொடர அவரது இணையதளம் மிகவும் உதவும் என்ற நம்பிக்கை கொண்ட இவருக்கு, சத்யேந்திர துபே (தங்க நாற்கர திட்டத்தில் ஊழல் குற்றச்சாட்டைக் கிளப்பியவர்) மற்றும் மஞ்சுநாத் சண்முகம் (பெட்ரோல் கலப்பட வழக்கில் ஊழல் குற்றச்சாட்டைக் கிளப்பியவர்) ஆகியோரின் விபத்தினால் ஏற்பட்ட மரணத்தை மனதில் கொண்டு, இதே போன்ற ஊழலை அம்பலப்படுத்துபவரான தனது கணவருக்கும் இத்தகைய நிலை ஏற்பட்டுவிட கூடாதென்ற முன்னெச்சரிக்கையில் இந்த இணையதளத்தை தொடங்கினார்.ஊழல்வாதிகளை மிகவும் ஒழுங்கமைக்கப்பட்ட முறையில் அம்பலப்படுத்த முடிவு செய்து, அதன்படி பல்வேறு தகவல் அறியும் மனுக்களை கர்நாடக அரசின் பல்வேறு துறைகளுக்கும் அனுப்பி பதில்களை பெற்று வந்துள்ளார்.

2007-ம் ஆண்டில் கர்நாடக அரசு அதன், ஊழல் எதிர்ப்பு உயர்மட்டக் குழுவைக் கலைத்தபின்பே விஜயகுமாரும் அவரது மனைவி ஜெயஸ்ரீயும் இத்தகைய ஊழலுக்கு எதிரான போராட்டத்தை மக்கள் முன்பாக கொண்டு செல்லவேண்டிய கட்டாயத்திற்கு உள்ளதாக கருதுகிறார்கள். .

விஜயகுமார் கடைசியாக அலுவலக முதன்மைச் செயலர், (துறை விசாரணை கையேடு) மற்றும் அலுவலகத்தில் பொறுப்பேற்றார். இது விஸ்வேஸ்வரய்யா கோபுரத்தின் 21வது மாடியில் இருந்தது. ஆனால் இவர்களது இத்தகைய செயல்களால், கட்டாய ஓய்வு அளித்து பணியில் இருந்து விடுவிக்கப்பட்டார்.

மேற்கோள்கள்
-----------

1. ↑  Anand Giridharadas, "In India, Protecting a Whistle-Blower," *New York Times,* 5 July 2007
**வான்வழித்தாக்குதல்** அல்லது **விமானத் தாக்குதல்** என்பது வானூர்தி மூலம் மேற்கொள்ளப்படும் தாக்குதல் நடவடிக்கையாகும். வான்வழித்தாக்குதல்கள் வேவு வானூர்திகள், ஊதுபைகள், சண்டை வானூர்திகள், கனரக குண்டுவீச்சு வானூர்திகள், தரைத் தாக்குதல் வானூர்திகள், தாக்குதல் உலங்கு வானூர்திகள், ஆளில்லாத வானூர்திகள் போன்ற வானூர்திகளிலிருந்து மேற்கொள்ளப்படுகின்றன. வான்வழித்தாக்குதல் என்பதற்கான உத்தியோகபூர்வ வரையறையானது அனைத்து வகையான இலக்குகளையும் உள்ளடக்கியது. இதில் எதிரியின் வான் இலக்குகளும் உட்படும். ஆனால் பிரபலமான பயன்பாட்டில் இது பொதுவாக தரை அல்லது கடற்படை இலக்குகள் மீதான தந்திரோபாய தாக்குதல் முதல் (சிறிய அளவிலான) பொதுவான தாக்குதலான தரைவிரிப்பு குண்டுவீச்சு போன்ற பெரிய தாக்குதல் வரை அமைந்துள்ளது. வான்வழித்தாக்குதலில் பயன்படுத்தப்படும் ஆயுதங்கள் நேரடிச்சூட்டுக்கு பயன்படுத்தப்படும் வானூர்தியில் பொருத்தப்பட்ட பீரங்கிகள், இயந்திரத் துப்பாக்கிகள், உந்துகணைகள், வானிலிருந்து தரையைத்தாக்கும் ஏவுகணைகள் முதல் பல்வேறு வகையான வான்வழிக் குண்டுகள், சறுக்குக் குண்டுகள், சீர்வேக ஏவுகணைகள், கண்டம் விட்டு கண்டம் பாயும் ஏவுகணைகள், நேரடி ஆற்றல் ஆயுதங்களான சீரொளிகள் போன்றவை வரை இருக்கலாம்.

இவற்றையும் பார்க்க
------------------

* வான் போர்
* இரோசிமாவிலும் நாகசாக்கியிலும் அணுகுண்டு வீச்சு

உசாத்துணை
---------

1. ↑  air strike- DOD Dictionary of Military and Associated Terms பரணிடப்பட்டது சூன் 4, 2011 at the வந்தவழி இயந்திரம்

வெளி இணைப்புகள்
---------------

* 

* பொதுவகத்தில் Airstrikes தொடர்பாக ஊடகக் கோப்புகள் உள்ளன.
**கான்சுடன்சுடீன் எடுவர்டொவிச் சியால்க்கோவுசுகி**
(*Konstantin Eduardovich Tsiolkovsky*, உருசியம்: Константи́н Эдуа́рдович Циолко́вский, பஒஅ: [kənstɐnʲˈtʲin ɪdʊˈardəvʲɪtɕ tsɨɐlˈkofskʲɪj]( கேட்க); 
போலிய: *Konstanty Ciołkowski*;
17 செப்டம்பர் [யூ.நா. 5 செப்டம்பர்] 1857
 – 19 செப்டம்பர் 1935)
உருசிய/ சோவியத்து ஏவூர்தி அறிவியலாளரும் விண்வெளியியல் கோட்பாடுகளுக்கான முன்னோடியுமாவார். இவரும் இவரைப் பின்தொடர்ந்த செருமானிய எர்மன் ஓபெர்த்து, அமெரிக்க இராபர்ட் காடர்ட் ஆகியோரும் ஏவூர்தி மற்றும் விண்வெளியியல் துறைகளை நிறுவியவர்களாக் கருதப்படுகின்றனர். இவரது ஆக்கங்கள் பிந்நாட்களில் உருசியாவின் முன்னணி ஏவூர்தி பொறியியலாளர்களாக புகழ்பெற்ற செர்கி கோரொலேவ், வாலென்டன் குளுசுக்கோ போன்றோருக்கு அகத்தூண்டலாக அமைந்தது; சோவியத் விண்வெளித் திட்டங்களின் வெற்றிக்கு வழிகோலியது.

சியால்க்கோவுசுகி தமது பெரும்பான்மையான வாழ்நாளை மாசுக்கோவின் தென்மேற்கில் 200 km (120 mi) தொலைவிலிருந்த குளுகா நகரின் புறத்தே மரவீடொன்றில் வசித்து வந்தார்.

மேற்சான்றுகள்
-------------

1. ↑  Konstantin E. Tsiolkovsky – Soviet Space Scientist பரணிடப்பட்டது 2017-09-07 at the வந்தவழி இயந்திரம். From San Diego Aerospace Museum Educational Materials
**பசியுள்ள பேய்** என்னும் கருத்து சீனர்களின் புத்த சமய வியட்நாமிய பாரம்பரிய மதம் சார்ந்தாகும். இது விலங்கு வழியில் தீவிர உணர்ச்சி தேவைகளால் இயக்கப்படும் மனிதர்களைக் குறிக்கும்.புத்த சமயத்தத்தில் ப்ரீட்டா என்ற வார்த்தையின் சீன மற்றும் வியட்நாமிய மொழிபெயர்ப்புகள் உள்ளன. சீன புத்தம், வியட்நாமிய புத்தம் மற்றும் தாவோயிசம் மற்றும் சீன நாட்டுப்புற மதம் மற்றும் வியட்நாமிய நாட்டுப்புற மதம் ஆகியவற்றில் "பசி பேய்கள்" ஒரு பங்கைக் கொண்டுள்ளன. இந்த சொல் "பேய்" என்பதை கெடுதலுக்கான பொதுவான வார்த்தையுடன் குழப்பமடையக்கூடாது,(அதாவது இறந்த மூதாதையரின் எஞ்சிய ஆவி). எல்லா மக்களும் இறக்கும் போது இதுபோன்ற வழக்கமான பேயாக மாறுகிறார்கள், பின்னர் மெதுவாக பலவீனமடைந்து இரண்டாவது முறையாக இறந்துவிடுவார்கள் என்பது புரிதல்.

மேற்கோள்
--------

1. ↑  Venerable Yin-shun. *The Way to Buddhahood*. Massachusetts: Wisdom Publications: 1998.
2. ↑  "目次：冥報記白話". *www.bfnn.org*.
3. ↑  Eberhard, Stephen F. *The Ghost Festival in Medieval China*. New Jersey: Princeton University Press: 1988.
4. ↑  "Những điều đặc biệt trong tết trung nguyên của người Đài Loan". *bestour.com.vn*.
**கான்சுடன்சு டோம் நோகுசி** (Constance Tom Noguchi, 8 திசம்பர் 1948) என்பவர் அமெரிக்க மருத்துவ ஆராய்சசியாளர் பெண்மணி ஆவார்.

பிறப்பும் படிப்பும்
-------------------

நோகுசி சீனாவில் பிறந்தார். தந்தை ஜேம்சு டோம் ஒரு சீன அமெரிக்கர். தாய் சீனப் பெண்மணி. பெர்க்கிலியில் உள்ள கலிபோர்னியா பல்கலைக்கழகத்தில் நோகுசி கல்வி பயின்றார். 
பின்னர் ஜார்ஜ் வாசிங்டன் பல்கலைக் கழகத்தில் அணு தெரியியல் படிப்பில் ஆய்வுப் பட்டம் பெற்றார். 
மேரிலாந்தில் தேசிய சுகாதார நிறுவனத்தில் சேர்ந்தார். 1990 களில் வேதியல் உயிரியல் சோதனைச் சாலைகளில் பணி செய்தார்.

ஆய்வுப்பணிகள்
-------------

சிக்கிள் செல் என்னும் நோய் பற்றி ஆய்வு செய்தார். சிக்கிள் செல் நோய் என்பது மரபணுவில் உள்ள சிறிய குறையினால் ஏற்படுகிறது. சிக்கில் செல் நோய் பெரும்பாலும் ஆப்பிரிக்க வம்சாவளியினரைத் தாக்குகிறது. மேலும் மரபணுக்கள் எந்த வகைகளிலெல்லாம் குருதியில் உள்ள ஈமோகுளோபினை உற்பத்தி செய்கிறது என்பதையும் ஆய்வு செய்து வருகிறார்.

ஹைட்ராக்சூரியா என்பது பற்றியும் ஆய்வு செய்தார். இந்த மருந்து ஈமோகுளோபினுக்கு மாற்றான ஒன்றை உற்பத்தி செய்கிறது.

என்.ஐ.எச் ஈஈஓ என்னும் அங்கீகார விருது 1995 இல் இவருக்கு வழங்கப்பட்டது.

மேற்கோள்
--------

1. ↑
2. ↑